Oficiālais Vēstnesis 226 E , 15/09/2005 Lpp. 0046 - 0048



P6_TA(2004)0089 Kopienas garantija Eiropas Investīciju bankai * Eiropas Parlamenta normatīvā rezolūcija par priekšlikumu Padomes lēmumam, ar ko Eiropas Investīciju bankai piešķir Kopienas garantiju zaudējumiem saistībā ar aizdevumiem konkrētiem projektu veidiem Krievijā un rietumu jaunajās neatkarīgajās valstīs (WNIS) (KOM(2004)0385 — C6-0073/2004 — 2004/0121(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (KOM(2004)0385), [1] - ņemot vērā EK līguma 308.pantu, saskaņā ar kuru Padome ir apspriedusies ar Parlamentu (C6-0073/2004), - ņemot vērā Juridiskās komitejas atzinumu par ierosināto juridisko pamatu, - ņemot vērā Reglamenta 51. un 35.pantu, - ņemot vērā Budžeta komitejas ziņojumu un Ārlietu komitejas atzinumu (A6-0066/2004), 1. apstiprina grozīto Komisijas priekšlikumu; 2. aicina Komisiju attiecīgi grozīt savu priekšlikumu saskaņā ar EK līguma 250.panta 2.punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa uzsākt saskaņošanas procedūru, kas paredzēta 1975.gada 4.marta Kopīgajā deklarācijā, ja Padome ir paredzējusi nepievienoties Parlamenta apstiprinātajam tekstam; 5. aicina Padomi vēlreiz ar Parlamentu apspriesties, ja tā ir paredzējusi Komisijas priekšlikumu būtiski grozīt; 6. uzdod Parlamenta priekšsēdētājam nosūtīt šo nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 Virsraksts Priekšlikums Padomes lēmumam, ar ko Eiropas Investīciju bankai piešķir Kopienas garantiju zaudējumiem saistībā ar aizdevumiem konkrētiem projektu veidiem Krievijā un rietumu jaunajās neatkarīgajās valstīs (WNIS) | Priekšlikums Padomes lēmumam, ar ko Eiropas Investīciju bankai piešķir Kopienas garantiju zaudējumiem saistībā ar aizdevumiem konkrētiem projektu veidiem Krievijā, Ukrainā, Moldovā un Baltkrievijā (Šis grozījums attiecas uz visu tekstu.) | Grozījums Nr. 2 1. norāde ņemot vērā Eiropas Kopienas dibināšanas līgumu, it īpaši tā 308.pantu, | ņemot vērā Eiropas Kopienas dibināšanas līgumu, it īpaši tā 181.a pantu, | Grozījums Nr. 3 5. apsvērums 5) aizdevumu izsniegšanas pilnvarām jāpiemēro, no vienas puses, attiecīgi nosacījumi, kas atbilst ES augsta līmeņa nolīgumiem par politiskajiem un ekonomikas aspektiem, kā arī ar citām starptautiskām finanšu iestādēm par nozares un projektu aspektiem, un, no otras puses, attiecīga darba dalīšana starp EIB un Eiropas Rekonstrukcijas un attīstības banku (ERAB); | 5) aizdevumu izsniegšanas pilnvarām jāpiemēro attiecīgi nosacījumi, kas atbilst Eiropas Savienības politikas virzieniem un ES augsta līmeņa nolīgumiem par politiskajiem un ekonomikas aspektiem. EIB un Komisijai jānodrošina vajadzīgā koordinācija ar citām starptautiskām finanšu iestādēm attiecībā uz nozares un projektu aspektiem. Tas it īpaši var ietvert attiecīgu darba dalīšanu starp EIB kā Eiropas Savienības, kā arī tās dalībvalstu iestādi un Eiropas Rekonstrukcijas un attīstības banku (ERAB); | Grozījums Nr. 4 7. apsvērums 7) Krievija un rietumu jaunās neatkarīgās valstis pilnībā jāņem vērā, 2006.gadā pārskatot EIB vispārējās pilnvaras saskaņā ar Padomes 1999.gada 22.decembra Lēmumu 2000/24/EK, ar ko Eiropas Investīciju bankai piešķir Kopienas garantiju zaudējumiem attiecībā uz aizdevumiem projektiem ārpus Kopienas (Centrāleiropā un Austrumeiropā, Vidusjūras valstīs, Latīņamerikā un Āzijā, un Dienvidāfrikas Republikā); | 7) Krievija, Ukraina, Moldova un Baltkrievija pilnībā jāņem vērā, 2006.gadā pārskatot EIB vispārējās pilnvaras saskaņā ar Padomes 1999.gada 22.decembra Lēmumu 2000/24/EK, ar ko Eiropas Investīciju bankai piešķir Kopienas garantiju zaudējumiem attiecībā uz aizdevumiem projektiem ārpus Kopienas (Centrāleiropā un Austrumeiropā, Vidusjūras valstīs, Latīņamerikā un Āzijā, un Dienvidāfrikas Republikā). Minētās pārskatīšanas laikā jāapsver iespēja iekļaut arī Dienvidkaukāza un Centrālās Āzijas valstis; | Grozījums Nr. 5 2.pants Atbilstīgi projekti ir ekonomiski dzīvotspējīgi un īpaši nozīmīgi Eiropas Savienībai. Atbilstīgās nozares ir vide, kā arī transports, telekomunikācijas un elektroapgādes infrastruktūra uz prioritārām Eiropas komunikāciju tīkla asīm, kurām attiecībā uz kādu dalībvalsti ir pārrobežu ietekme. | Atbilstīgi projekti ir ekonomiski dzīvotspējīgi un īpaši nozīmīgi Eiropas Savienībai. Atbilstīgas nozares ir vide, kā arī transports, telekomunikācijas un elektroapgādes infrastruktūra, tai skaitā kodoldrošība, uz prioritārām Eiropas komunikāciju tīkla asīm, kurām attiecībā uz kādu dalībvalsti ir pārrobežu ietekme. | Grozījums Nr. 6 3.panta 3.punkta pirmās daļas b) apakšpunkts un otrā daļa b)EIB sadarbība un atbilstīgos gadījumos līdzfinansēšana, ar citām starptautiskām finanšu iestādēm, lai nodrošinātu samērīgu riska sadali un attiecīgus projektu nosacījumus.EIB un ERAB atbilstoši sadala darbu. | b)EIB sadarbība ar citām starptautiskām finanšu iestādēm un, ja attiecīgajā gadījumā iespējams, paturot prātā EIB uzdevumu atbalstīt ES politiku, līdzfinansēšana kopā ar šīm iestādēm, lai nodrošinātu samērīgu riska sadali un attiecīgus projektu nosacījumus.Cenšas panākt atbilstošu darba sadali starp EIB un ERAB. | Grozījums Nr. 7 4.pants Nepārsniedzot maksimālo apmēru, atsevišķas valstis tiek uzskatītas par atbilstīgām, tiklīdz tās ir izpildījušas īpašus nosacījumus, kas atbilst Eiropas Savienības augsta līmeņa nolīgumiem ar attiecīgo valsti par politiskajiem un makroekonomikas aspektiem. Komisija nosaka, kad atsevišķa valsts ir izpildījusi īpašos nosacījumus, un informē par to EIB. | Nepārsniedzot maksimālo apmēru, atsevišķas valstis tiek uzskatītas par atbilstīgām, tiklīdz tās ir izpildījušas īpašus nosacījumus, kas atbilst Eiropas Savienības politikai un augsta līmeņa nolīgumiem ar attiecīgo valsti par politiskajiem un ekonomikas aspektiem. Komisija nosaka, kad atsevišķa valsts ir izpildījusi īpašos nosacījumus, un informē par to EIB pēc tam, kad par to ir informējusi Eiropas Parlamentu un Padomi, kā arī minējusi iemeslus. | Grozījums Nr. 8 4.a pants (jauns) | 4.a pants Priekšizpēte Eiropas Investīciju banku lūdz sagatavot priekšizpēti par Dienvidkaukāza un Centrālās Āzijas valstu iespējamo iekļaušanu vispārējās pilnvarās no 2007.gada. | [1] OV vēl nav publicēts. --------------------------------------------------